./data/phi0914/phi001/phi0914.phi001.perseus-lat2.xml
Titus Livius (Livy)
cum Antiochus Syriae							rex Ptolemaeum et Cleopatram Aegypti reges obsideret et missis ad eum a							senatu legatis, qui iuberent ab obsidione socii regis absisteret,							editisque mandatis consideraturum se, quid faciendum esset,							respondisset, unus ex legatis Popilius virga regem circumscripsit							iussitque, antequam circulo excederet, responsum daret  qua asperitate							effecit, ut Antiochus bellum omitteret  legationes gratulantium							populorum atque regum in senatu admissae, Rhodiorum, qui eo bello contra							populum Romanum faverant, exclusa  postera die cum de eo quaereretur,								 ut his bellum indiceretur, causam in senatu patriae							suae legati egerunt; nec tamquam socii nec tamquam hostes dimissi 							Macedonia in provinciae formam redacta Aemilius Paulus repugnantibus							militibus ipsius propter minorem praedam et contradicente Ser  Sulpicio							Galba triumphavit et Persen cum tribus filiis duxit ante currum  cuius							triumphi laetitia ne solida ei contingeret, duorum filiorum funeribus							insignita est; quorum alterius mors triumphum patris praecessit,							alterius secuta est  lustrum a censoribus conditum est: censa sunt							civium capita CCCXII DCCCV  Prusias Bithyniae rex Romam, ut senatui							gratias ageret ob victoriam ex Macedonia partam, venit et Nicomeden							filium senatui commendavit  rex plenus adulationis libertum se populi							Romani dicebat